สภาพอากาศช่วง 1-2 วันนี้หลายพื้นที่ยังคงได้รับอิทธิพลจากพายุฝนฟ้าคะนองและลมกระโชกแรง
ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยาฝ่ายปฏิบัติการ เปิดเผยถึงสภาพอากาศของประเทศไทยตั้งแต่วันนี้ (3 พ.ค.64) ถึงวันพรุ่งนี้ (4 พ.ค.64) ว่า  มวลอากาศเย็นจากประเทศจีนยังคงพัดปกคลุมบริเวณประเทศไทยตอนบนประกอบกับมีลมใต้พัดปกคลุมประเทศไทยอยู่ ทำให้ลักษณะอากาศหลายพื้นที่มีฝนฟ้าคะนองและลมกระโชกแรงเกิดขึ้นบางแห่ง โดยภาคตะวันออกเฉียงเหนือและภาคตะวันออก มีฝนฟ้าคะนอง ลมกระโชกแรงบางแห่งร้อยละ 40 ของพื้นที่ ขณะที่ภาคเหนือและภาคกลาง มีฝนฟ้าคะนอง ลมกระโชกร้อยละ 30 ของพื้นที่ส่วนภาคใต้ มีฝนฟ้าคะนองและฝนตกหนักบางแห่งร้อยละ 60 ของพื้นที่ ขอให้ประชาชนต้องระวังอันตรายโดยเฉพาะเกษตรกรควรดูแลผลผลิตด้านการเกษตร ขณะเดียวกันในช่วงนี้เป็นช่วงของการเปลี่ยนผ่านจากฤดูร้อนเข้าสู่ฤดูฝนจึงทำให้ลักษณะอากาศแปรปรวนในหลายพื้นที่รองอธิบดีกรมอุตุนิยมวิทยา กล่าวต่อว่า กรมอุตุนิยมวิทยาคาดการณ์ปีนี้ประเทศไทยจะเข้าสู่ฤดูฝนอย่างเป็นทางการก่อนกลางเดือนพฤษภาคม ซึ่งเมื่อเทียบกับปี 2563 ที่ผ่านมาพบว่าปี 2564 ฤดูฝนมาเร็วกว่าปกติเพียงเล็กน้อย